**ДО**

**ОБЩИНСКИ СЪВЕТ – РУСЕ**

**ПРЕДЛОЖЕНИЕ**

**ОТ ПЕНЧО МИЛКОВ**

**КМЕТ НА ОБЩИНА РУСЕ**

**ОТНОСНО:** Отдаване под наем на обособени части от имоти - публична общинска собственост, предоставени за управление на учебни заведения от общинската образователна система.

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

Обособени части от имоти – публична общинска собственост, предоставени за управление на училища, детски градини и обслужващи звена от общинската образователна система, могат да се отдават под наем за срок до десет години, със заповед на Кмета на общината, след проведен публичен търг, в резултат на решение на Общинския съвет, съгласно чл. 11, ал. 3 от Наредба №1 за общинската собственост, на Общински съвет - Русе.

Сумите от наемите се внасят в приход на учебното заведение. Същите не могат да се ползват за възнаграждения и представителни разходи.

Предмет на настоящото предложение е отдаване под наем на обособени части от имоти - публична общинска собственост, предоставени за управление на учебни заведения от общинската образователна система, както следва:

**1.ОУ „Васил Априлов“ – гр. Русе, бул."Липник" № 78**

Постъпила е Докладна записка с регистрационен индекс 31-41-22/07.11.2024 г. от директора на учебното заведение, за отдаване под наем на помещение с площ 46,75 кв. м. и склад към него с площ 15 кв. м., намиращи се в сутерена на крило Б на училището на масивна, двуетажна сграда, с идентификатор по КККР на гр. Русе 63427.7.499.1, със застроена площ на сградата 2133,00 кв. м, с функц. предназначение сграда за образование с административен адрес: гр. Русе, бул. „Липник“ №78, описана в АПОС №7063/25.09.2013 г., предоставена за управление на ОУ „Васил Априлов“ – гр. Русе, с предложение да се отдава под наем за ученически бюфет.

**2. ОУ „Христо Смирнрнски“ – гр. Русе, кв. Долапите, ул."Стремление" № 33**

Постъпила е Докладна записка с регистрационен индекс 31-09-21/12.11.2024 г. от директора на учебното заведение, за отдаване под наем на помещение с площ 20,35 кв. м., намиращо се в сутерена на масивна, двуетажна сграда, с идентификатор по КККР на гр. Русе 63427.9.405.1, със застроена площ на сградата 441,00 кв. м, с функц. предназначение сграда за образование с административен адрес: гр. Русе, ул. „Стремление“ №33, описана в АПОС №6443/30.03.2011 г., предоставена за управление на ОУ „Христо Смирненски“ – гр. Русе, с предложение да се отдава под наем за ученически бюфет.

**3. СУ „Възраждане“ – гр. Русе, ул."Студентска" № 2**

Постъпила е Докладна записка с регистрационен индекс 31-75-40/10.12.2024 г. от директора на учебното заведение, за отдаване под наем на помещение с площ 16,00 кв. м., намиращо се в част от учебната сграда с идентификатор по КККР на гр. Русе 63427.1.253.2, със застроена площ на цялата сградата 14 549,00 кв. м, с функц. предназначение сграда за образование с административен адрес: гр. Русе, ул. „Студентска“ №2, описана в АПОС №7126/19.12.2013 г., предоставена за управление на СУ „Възраждане“ – гр. Русе, с предложение да се отдава под наем за книжарница.

В изпълнение разпоредбите на чл. 11, ал. 3 и ал. 4 от Наредба №1 за общинската собственост на Общински съвет – Русе членовете на комисия, назначена със Заповед №РД-01-212/ 30.01.2024 г. на Кмета на Община Русе, след посещение на място и разговор с директорите на учебните заведения, дават положително становище за отдаване под наем на посочените по-горе обекти.

Прилагам Протокол от 27.11.2024 г. и от 07.01.2025 г. на комисията по чл. 11, ал. 3 и ал. 4 от Наредба №1 за общинската собственост на Общински съвет – Русе, със становище, относно целесъобразността за отдаване под наем на заявените от директорите на училищата обекти.

С оглед гореизложеното и на основание чл. 63, ал. 1 от Правилника за организацията и дейността на Общински съвет - Русе, неговите комисии и взаимодействието му с общинската администрация, предлагам Общински съвет – Русе да вземе следното

**Р Е Ш Е Н И Е:**

На основание чл. 21, ал. 1, т. 8, във връзка с чл. 21, ал. 2 от Закона за местното самоуправление и местната администрация (ЗМСМА), във връзка с чл. 14, ал. 2 и 7 от Закона за общинската собственост (ЗОС), чл. 11, ал. 3 от Наредба №1 за общинската собственост на Общински съвет - Русе, чл. 1, т. 1, чл. 2, ал. 1, т. 3 и т. 16, чл. 2, ал. 5, чл. 3, чл. 4 и чл. 5 от Наредба №2 на Общински съвет - Русе, за началните цени за отдаване под наем на общински обекти със стопанско и административно предназначение, Общински съвет – Русе реши:

**1.** Дава съгласие да бъде проведен публичен търг с явно наддаване, за отдаване под наем за срок от **пет години** на помещение с площ 46,75 кв. м. и склад към него с площ 15 кв. м., намиращи се в сутерена на крило Б на масивна, двуетажна сграда, с идентификатор по КККР на гр. Русе 63427.7.499.1, със застроена площ на сградата 2133,00 кв. м, с функц. предназначение сграда за образование с административен адрес: гр. Русе, бул. „Липник“ №78, описана в АПОС №7063/25.09.2013 г., предоставена за управление на ОУ „Васил Априлов“ – гр. Русе, с предложение да се отдава под наем за ученически бюфет, с начална тръжна месечна наемна цена – **211,00** **лв.** **(двеста осемдесет и пет лева)** без включен ДДС.

**2**. Дава съгласие да бъде проведен публичен търг с явно наддаване, за отдаване под наем на помещение с площ 20,35 кв. м., намиращо се в сутерена на масивна, двуетажна сграда, с идентификатор по КККР на гр. Русе 63427.9.405.1, със застроена площ на сградата 441,00 кв. м, с функц. предназначение сграда за образование с административен адрес: гр. Русе, ул. „Стремление“ №33, описана в АПОС №6443/30.03.2011 г., предоставена за управление на ОУ „Христо Смирненски“ – гр. Русе, с предложение да се отдава под наем за ученически бюфет., с начална тръжна месечна наемна цена –**62,00 лв. (сто и четиринадесет лева)** без включен ДДС.

**3**. Дава съгласие да бъде проведен публичен търг с явно наддаване, за отдаване на помещение с площ 16,00 кв. м., намиращо се в част от учебна сграда с идентификатор по КККР на гр. Русе 63427.1.253.2, със застроена площ на цялата сградата 14 549,00 кв. м, с функц. предназначение сграда за образование с административен адрес: гр. Русе, ул. „Студентска“ №2, описана в АПОС №7126/19.12.2013 г., предоставена за управление на СУ „Възраждане“ – гр. Русе, с предложение да се отдава под наем за книжарница, с начална тръжна месечна наемна цена – **72,80** **лв.** **(седемдесет и два лева и осемдесет стотинки)** без включен ДДС.

**Приложение**:

1. Копие на Протокол от 27.11.2024 г. и Протокол от 07.01.2025г. на комисията по чл. 11, ал. 3 и ал. 4 от Наредба №1 за общинската собственост на Общински съвет – Русе, назначена със Заповед № РД-01-212/30.01.2024 г. на Кмета на Община Русе;

2. Копие на Докладна записка с рег. индекс 31-41-22/07.11.2024 г. от директора на ОУ „Васил Априлов“ – гр. Русе, бул. „Липник” №78;

3. Копие на Докладна записка с рег. индекс 31-09-21/12.11.2024 г от директора на ОУ „Христо Смирненски“ – гр. Русе, кв. Долапите, ул. „Стремление“ № 33, Копие на Докладна записка с рег. индекс 31-75-40/10.12.2024 г. от директора на СУ „Възраждане“ – гр. Русе;

3. Копие на АПОС №7063/25.09.2013 г. и скица на сграда;

4. Копие на АПОС №6443/30.03.2011 г. и скица на сграда;

5. Копие на АПОС №7126/19.12.2013 г. и скица на поземлен имот;

**Предложил,**

**ПЕНЧО МИЛКОВ**

*Кмет на Община Русе*

Съгласували: