**ДО**

**ОБЩИНСКИ СЪВЕТ – РУСЕ**

**ПРЕДЛОЖЕНИЕ**

**ОТ АКАД. ХРИСТО БЕЛОЕВ, ДТН**

**ПРЕДСЕДАТЕЛ НА ОБЩИНСКИ СЪВЕТ - РУСЕ**

**Относно:** Избор на комисия, която да извърши проверка на кандидатите за съдебни заседатели и изготви доклад с предложение до Общински съвет – Русе за лица, които да бъдат предложение за съдебни заседатели за Районен съд – Русе

**УВАЖАЕМИ ОБЩИНСКИ СЪВЕТНИЦИ,**

В Общински съвет – Русе постъпи писмо с рег. индекс № ОбС-17 от 09.01.2025 г. от зам.административния ръководител на Окръжен съд - Русе. В писмото е посочено, че Комисията по чл.68д от ЗСВ е установила, че предложените от общинския съвет кандидати, съгласно Решение № 394/25.09.2024 г. на ОбС - Русе, които отговарят на изискванията на чл.67, ал.1 от ЗСВ са с 50 броя по-малко от одобрените от председателя на Окръжен съд – Русе общо 97 бр. съдебни заседатели.

Съгласно решение от проведено на 12.12.2024 г. Общо събрание на съдиите от Окръжен съд – Русе, Общински съвет – Русе следва да допълни списъка на кандидатите за съдебни заседатели.

Всеки един от кандидатите следва да отговаря на посочените в чл. 67 от ЗСВ изисквания както следва: да е дееспособен български гражданин; да е на възраст от 21 до 68 години; да има настоящ адрес в община Русе; да има завършено най-малко средно образование; да не е осъждан за умишлено престъпление, независимо от реабилитацията; да не страда от психически заболявания. **Не може да бъде съдебен заседател лице, което**: е съдебен заседател в друг съд; е общински съветник от съдебния район, за който е избран; участва в ръководството на политическа партия, коалиция или организация с политически цели; работи в съд, прокуратура, следствени органи, Министерството на вътрешните работи или в други органи от системата за национална сигурност, намиращи се в съдебния район, за който е избран.

Условията и правилата, по които се провежда процедурата за определяне на съдебните заседатели са посочени в чл. 67-69 от ЗСВ. Съгласно чл. 68, ал. 1 от ЗСВ общинските съвети, които се намират в съдебния район на съответния съд, обявяват в един местен ежедневник, в електронните медии, на интернет страниците на съответните общини и общински съвети, а при липса на такива – по друг подходящ начин, откриването на процедурата за определяне на съдебни заседатели и правилата за нейното провеждане. Необходимо е да се избере комисия, които да извърши проверка на документите на кандидатите за съдебни заседатели и да изготви доклад.

В чл. 68а от ЗСВ е регламентирано, че Общинските съвети или определени от тях комисии изслушват всеки от допуснатите кандидати в публично заседание, като всеки член на общинския съвет може да задава въпроси. Не по-късно от три работни дни преди изслушването юридически лица с нестопанска цел, определени за извършване на общественополезна дейност, могат да представят на общинския съвет становища за кандидата, включващи и въпроси, които да му бъдат поставяни. Анонимни становища и сигнали не се разглеждат. Когато изслушването е проведено от комисия, тя съставя доклад за протичането му, който се предоставя на общинския съвет в 7-дневен срок преди гласуването и се публикува на страницата на общинския съвет в интернет заедно с протокола от изслушването. Общинските съвети в публично заседание с мнозинство, повече от половината от присъстващите членове определят кандидатите за съдебни заседатели, които предлагат за избиране от общите събрания на окръжните и апелативните съдилища.

Предвид изложеното и на основание чл. 63, ал. 1 от Правилника за организацията и дейността на Общински съвет – Русе, неговите комисии и взаимодействието му с общинската администрация предлагам на Общински съвет – Русе да приеме следното

**Р Е Ш Е Н И Е:**

На основание чл. 21, ал. 2, във връзка с чл. 21, ал. 1, т. 1 от ЗМСМА, чл. 39, ал. 1 и чл. 54, ал. 1 от Правилника за организацията и дейността на Общински съвет – Русе, неговите комисии и взаимодействието му с общинската администрация, във връзка с чл. 68, ал. 1, чл. 68а, ал.1 и ал. 4 от ЗСВ, Общински съвет – Русе реши:

1. Избира временна комисия в състав:

Председател…………………………………………………………………………………..

и членове:……………………………………………………………………………………..

…………………………………………………………………………………………………

………………………………………………………………………………………………....

1. В срок до ………………….временната комисия следва:
   1. Да изготви и публикува обявление за набиране на кандидатите за съдебни заседатели за Окръжен съд – Русе, което да съдържа информация за откриването на процедурата за определяне на съдебни заседатели и правилата за провеждането й;
   2. Да извърши проверка на документите на кандидатите за съдебни заседатели, да прецени дали последните отговарят на условията на чл. 67 от ЗСВ и са представили всички документи, доказващи това и да изготви доклад съгласно изискванията на чл. 68, ал. 1 от ЗСВ;
   3. Да публикува на интернет страницата на общинския съвет най-малко 14 дни преди датата на изслушването по чл. 68а от ЗСВ списък на допуснатите до участие кандидати, заедно с техните автобиографии, мотивационни писма и препоръки и документи по чл. 68, ал. 3, т. 9 от ЗСВ;
   4. Да изслуша всеки от допуснатите кандидати в публично заседание и да състави доклад относно протичането на изслушването, който да бъде предоставен на общинския съвет и да се публикува на интернет страницата му в 7 –дневен срок преди гласуването на предложението по т. 2.5.
   5. Да изготви предложение до Общински съвет – Русе за лицата, които следва да се предложат за съдебни заседатели за Окръжен съд – Русе.
2. При работата си, комисията следва да спазва изискванията посочени в чл. 67-69 от ЗСВ и действащото българско законодателство.

**ВНОСИТЕЛ:**

**Акад. Христо Белоев, дтн**

*Председател на Общински съвет – Русе*