**ДО  
ОБЩИНСКИ СЪВЕТ - РУСЕ**

**ПРЕДЛОЖЕНИЕ  
ОТ ПЕНЧО МИЛКОВ  
*КМЕТ НА ОБЩИНА РУСЕ***

**Относно:** *Избор на Управителен съвет на Общинска фондация „Русе – град на свободния дух“*

**УВАЖАЕМИ ОБЩИНСКИ СЪВЕТНИЦИ,**

Общинска фондация „Русе – град на свободния дух“ e създадена с решение №380, прието с Протокол №17/15.11.2012 г. на Общински съвет – Русе и от тогава до настоящия момент развива успешна дейност. Съгласно чл.13 от Учредителния акт органите на управление на Фондацията са Върховен колективен орган – Общински съвет – Русе и тричленен Управителен съвет, които по волята на Общински съвет – Русе е в състав:

Председател на Управителния съвет – Златомира Стефанова - зам.кмет. „Международни програми и проекти, инвестиции и собственост“ на Община Русе

и членове на Управителния съвет:

Енчо Енчев - зам. кмет „Образование и култура“ на Община Русе,

# Десислава Пеева – по настоящем старши експерт Отдел „Култура, духовно развитие и изкуство“ на Община Русе.

# Гласуваното доверие мотивира екипа за всеотдайна и отговорна работа по изпълнението на заложените цели, в подкрепа на таланта, знанието, културата и новаторското мислене. Реализирането на кампанията „Русе – град на свободния дух“ през последните години се осъществява в резултата на екипната дейност и активен диалог. Фондацията има съществен принос за възраждането на творческия дух на Русе и популяризирането му като културно и образователно средище в Дунавския регион. Тя обединява граждани, културни общности, творци, професионални гилдии, представители на академичните и образователните среди, неправителствени организации, представители на бизнеса и медии.

# През 2014 година Общинска фондация „Русе – град на свободния дух“ е създала фондовете Лицата на Русе и Местни инициативи, които продължават да функционират успешно и до днес.

Чрез Фонд „Лицата на Русе“, който стимулира дейността на талантливи русенци, изявяващи се в различни сфери на науката, образованието, изкуствата и културата, през изминалите четири години се даде възможност на младите таланти чрез своите постижения да популяризират града ни на национално и международно ниво. Подкрепени бяха както финансово, така и морално знаещите и можещите и им дадохме криле, размах, надежда и смелост да продължат да се развиват. Данните за последните четири години показват, че с подкрепата на Фондацията **близо 275 таланти** в различни сфери на обществения живот са получили възможност за изява и развитие. Това са **4 лица и 9 екипа** от Русе, като за това бяха изразходвани средства в размер на **30 584 лв.** Повечето от тях извоюваха големи успехи и станаха достойни посланици на града ни пред света в дестинации като: София; Сан Ремо, Италия; Брашов, Румъния; Сале, Мароко; Прага, Чехия; Грьонинген, Нидерландия; Лугано, Швейцария; Чанаккале, Турция; Манама, Бахрейн; Монтекатини Терме, Италия; Улм, Инголщад, Келхайм, Регенсбург и Пасау в Германия, Линц и Виена – Австрия в Австрия; Женева, Швейцария.

Успешно функционира и **Фонд „Местни инициативи“**, чрез който се реализират мащабни и иновативни събития, които обогатяват традиционния календар, допринасят за популяризирането на Русе в национален и международен мащаб и обединяват различни общности по интереси. Благодарение на активността и отвореността за приемане на нови идеи на Управителния съвет, периодично се обявяват сесии за набиране на проектни предложения, чиято цел е да се селектират най-оригиналните идеи, които са в синхрон с поставените цели и задачи. През изминалите 4 години по инициатива и с подкрепата на фондацията са реализирани **420 събития** с над **13 500 активни участници** от страната и чужбина, те са привлекли публика от **над 100 000 души годишно**. Подпомогнати са общо **89 проектни екипа** и са реализирани над **2500 творчески продукти**, за реализацията на които са изразходвани **516 466 лв.** Агенция за маркетингови и социални проучвания Алфа Рисърч по поръчка на Сдружение „Стенд Арт“ осъществи представително количествено изследване на нагласите, практиките и очакванията на потенциални и реални публики в Община Русе. Резултатите от проучването показват че общите ни усилия са изключително ползотворни и са извели три от събитията на Общинска фондация „Русе – град на свободния дух“ в топ 20 на любимите събития в Русе и общината.

# Подробен отчет за мандата 2020 – 2024 на Управителния съвет на Общинска фондация „Русе – град на свободния дух“ /Приложение 1/ е представен към настоящото предложение.

Съгласно условията на чл. 16, т. 2 от Учредителния акт на Фондацията, Управителния съвет се избира от Общински съвет – Русе за срок от четири години. Мандатът на настоящия Управителен съвет изтече и има заявена воля и желание от членовете му за още един мандат. С решение №26 прието с Протокол 3/16.12.2019 г., за Председател на Управителния съвет е избрана г-жа Златомира Стефанова. С решение №68 прието с протокол 6/21.02.2020 г., г-н Енчо Енчев също се присъединява в състава на Управителния съвет. Доверието на Общински съвет Русе към тях е потвърдено с решение №288 прието с Протокол 13/22.10.2020, когато са преизбрани за още един мандат. Считам че настоящия състав на Управителния съвет притежава необходимите компетенции, опит и експертиза да управлява успешно Общинска фондация „Русе – град на свободния дух“, поддържа активна комуникация с партньорите си в лицето на бизнеса и е изградил нужното доверие в тях, не на последно място работи успешно и в унисон с Община Русе. Във връзка с изложеното предлагам изпълнителния орган на Общинска фондация „Русе – град на свободния дух“ през следващите четири години да бъде в следния състав:

Златомира Стефанова

Енчо Енчев

Десислава Пеева

С оглед на изложеното и на основание чл. 63, ал. 1 от Правилника за организацията на дейността на Общински съвет – Русе, неговите комисии и взаимодействието му с общинската администрация, предлагам Общински съвет – Русе да вземе следното:

**РЕШЕНИЕ:**

На основание чл. 21, ал. 2 във връзка с чл. 21, ал. 1, т. 23 от ЗМСМА, чл. 25, ал. 1, т. 3 от ЗЮЛНЦ във връзка с чл. 35, ал. 2 от същия закон и с чл. 14, ал. 3, 4 и 10 и чл. 16, ал. 2, 3 от Учредителния акт на Общинска фондация „Русе – град на свободния дух“ Общински съвет – Русе

**РЕШИ:**

1. Приема Отчет за мандата 2020 -2024 на УС на Общинска фондация „Русе – град на свободния дух“ /Приложение 1/
2. Освобождава Златомира Стефанова, Енчо Енчев и Десислава Пеева от членство в Управителния съвет на Общинска фондация „Русе – град на свободния дух“
3. Избира за членове на Управителния съвет на Общинска фондация „Русе – град на свободния дух“ за срок от 4 години:

Златомира Стефанова

Енчо Енчев

Десислава Пеева

1. Избира Златомира Стефанова за Председател на Управителния съвет на Общинска фондация „Русе - град на свободния дух“ за срок от 4 години.

**ВНОСИТЕЛ:**

**ПЕНЧО МИЛКОВ  
*Кмет на Община Русе***