**ДО**

**ОБЩИНСКИ СЪВЕТ**

**РУСЕ**

**ПРЕДЛОЖЕНИЕ**

**ОТ ПЕНЧО МИЛКОВ**

**КМЕТ НА ОБЩИНА РУСЕ**

**ОТНОСНО:** Отчет за изпълнение на Годишния план за приватизация на общинска собственост през 2024 г. и приемане на Годишен план за приватизация на общинска собственост през 2025 г.

**УВАЖАЕМИ ОБЩИНСКИ СЪВЕТНИЦИ,**

Съгласно изискванията на Закона за приватизация и следприватизационен контрол (ЗПСК), Общинският съвет приема Годишен план за приватизация на общинска собственост по предложение на Комисията по приватизация и следприватизационен контрол (КПСК).

По реда на ЗПСК могат да се продават:

1. Дялове или акции - собственост на общината от търговски дружества;

2. Обособени части от имуществото на търговски дружества с повече от 50 на сто общинско участие в капитала.

3. Общински нежилищни имоти, невключени в имуществото на общински търговски дружества, които се използват за стопански цели (магазини, ателиета, складове, сервизи, цехове и др.), както и незавършени обекти на строителство, невключени в имуществото на общински търговски дружества.

Годишният план за приватизация на общинска собственост през 2024 г. е приет с Решение №51/25.01.2024 г. и допълнен с Решение №275/27.06.2024 г. на Общински съвет – Русе. В него са включени акции, собственост на Община Русе в капитала на едно търговско дружество и седем общински нежилищни имоти, които се използват за стопански цели.

В отчета за изпълнение на годишния план за приватизация е отразена извършената работа на Комисията по приватизация и следприватизационен контрол по изпълнение на Годишния план за приватизация на общинска собственост през 2024 г. за всеки от включените в него общински обекти – *Приложение №1.*

Съгласно чл. 10, ал. 1 от ЗПСК, паричните постъпления от приватизацията се разходват по реда на чл. 127, ал. 3 от Закона за публичните финанси. Получените приходи от приватизационна продажба може да се разходват само за придобиване и основен ремонт на дълготрайни материални активи, за разходи, свързани с приватизационния процес, както и за погасяване на ползвани заеми за финансиране на проекти на социалната и техническа инфраструктура.

Годишният план за работа по приватизация на общинска собственост през 2025 г. е разработен съгласно чл. 6, ал. 2 от ЗПСК, като предложените за продажба обекти са описани в *Приложение №2.* Същият може по всяко време да бъде допълван и актуализиран, с оглед заявен инвеститорски интерес и постигане на оптимални резултати от провеждането на приватизационния процес.

КПСК на свое заседание (Протокол №6/16.12.2024 г.) прие отчета на Годишния план за приватизация на общинска собственост за 2024 г. и проект на Годишен план за приватизация на общинска собственост през 2025 г., съгласно чл. 9, т. 2 от Наредба за устройство и работа на органите за приватизация и следприватизационен контрол на Общински съвет – Русе.

След приемането на Годишния план за приватизация на общинска собственост през 2025 г. от Общински съвет – Русе, същият публично се оповестява на интернет страницата на Община Русе.

Предвид изложеното, и на основание чл. 63, ал. 1 от Правилника за организацията и дейността на Общински съвет – Русе, неговите комисии и взаимодействието му с общинската администрация, предлагам Общински съвет – Русе да вземе следното

**РЕШЕНИЕ:**

На основание чл. 21, ал. 2, във връзка с чл. 21, ал. 1, т. 12 и т. 24 ЗМСМА и чл. 6, ал. 2 от Закона за приватизация и следприватизационен контрол, Общинският съвет реши:

1. **Приема отчет за изпълнение на Годишния план за приватизация на общинска собственост през 2024 г., съгласно Приложение №1.**
2. **Приема Годишен план за приватизация на общинска собственост през 2025 г., съгласно Приложение №2.**

**Приложения:**

1. Отчет за изпълнение на Годишния план за приватизация на общинска собственост през 2024 г. – Приложение №1.

2. Годишен план за приватизация на общинска собственост през 2025 г. (проект) **–** Приложение №2.

3. Извлечение от Протокол №6/16.12.2024 г. на КПСК.

**ПЕНЧО МИЛКОВ**

*Кмет на Община Русе*

**Приложение №1**

**ОТЧЕТ**

**за изпълнение на Годишния план за приватизация**

**на общинска собственост през 2024 г.**

Годишният план за приватизация на общинска собственост през 2024 г. е приет с Решение №51/25.01.2024 г. и допълнен с Решение №275/27.06.2024 г. на Общински съвет – Русе.

В Годишния план за приватизация на общинска собственост през 2024 г. са включени акции, собственост на Община Русе в капитала на едно търговско дружество и седем общински нежилищни имоти, които се използват за стопански цели.

В настоящия отчет е отразена извършената работа на Комисията по приватизация и следприватизационен контрол за изпълнение на Годишния план за приватизация на общинска собственост през 2024 г. за всеки от включените в него общински обекти, както следва:

1. **Акции, собственост на Община Русе в капитала на търговски дружества**:
   1. Продажба на 560 бр. акции, собственост на Община Русе, представляващи 25% от капитала на „Агропродукт” АД, ЕИК 117033066.

С Решение №293/20.09.2012 г. на Общински съвет – Русе е обявен публичен търг с явно наддаване за продажба на 560 бр. поименни налични акции, описани във временно удостоверение №1/14.06.2002 г., с начална тръжна цена 57 500 лева. За обявените дати на търга 09.11.2012 г. и 04.12.2012 г. няма закупени тръжни документи, въпреки заявения инвеститорски интерес.

През 2024 г. няма заявен инвеститорски интерес и не е обявяван публичен търг.

1. **Общински нежилищни имоти, невключени в имуществото на търговски дружества, които се използват за стопански цели:**
   1. Застроен поземлен имот с идентификатор 63427.333.126 по кадастралната карта и кадастралните регистри на град Русе, в местност „Слатина”, Индустриален парк – Русе, с площ 17 225 кв. м., с трайно предназначение на територията: урбанизирана, начин на трайно ползване: за друг обществен обект, комплекс, представляващ УПИ I-90 от кв. 887 по плана на гр. Русе, одобрен със заповед РД-01-1378/22.06.2005 г. на Кмета на Община Русе, заедно с изградените в него сгради: двуетажна масивна сграда с идентификатор 63427.333.126.1, със застроена площ 259 кв. м; масивна сграда с идентификатор 63427.333.126.2 (хангар, депо, гараж), със застроена площ 132 кв. м.; масивна сграда с идентификатор 63427.333.126.3 (хангар, депо, гараж), със застроена площ 490 кв. м. и масивна сграда с идентификатор 63427.333.126.4 (хангар, депо, гараж), със застроена площ 130 кв. м., предмет на Акт №6125/10.11.2009 г. за частна общинска собственост.

Във връзка със заявен инвеститорски интерес, в изпълнение на Решение №1101/17.11.2022 г. на Общински съвет – Русе е обявен търг с явно наддаване за продажба на общинския имот при начална тръжна цена в размер на 1 271 883 лева без ДДС, стъпка на наддаване 20 000 лева и депозит за участие 50 000 лева.

За обявените дати 10.01.2023 г. и 02.02.2023 г. не са подадени документи за участие и търг не е проведен, въпреки заявеното намерение за закупуване.

Поради липса на инвеститорски интерес, през 2024 г. обектът не е предлаган за продажба.

* 1. Нежилищен имот, представляващ УПИ VІІ с площ от 4 025 кв. м. от кв. 60 по регулационния и застроителен план на с. Тетово, одобрен със Заповед №638/1965 г. и изградената в него масивна триетажна сграда със застроена площ от 630 кв. м. Имотът е предназначен за здравно заведение. Сградата на бившата поликлиника е построена съгласно строително разрешение №11/15.04.1978 г. и е въведена в експлоатация през 1980 г. Сградата е масивна триетажна, със сутерен със застроена площ 500 кв. м. и е с административно обслужващо предназначение. Изградена е със стоманобетонови колони, пояси и плочи и дървена покривна конструкция с покритие от керемиди. Стените са тухлени носещи с гладка мазилка отвътре и отвън. Дограмата е стара дървена. Към първия етаж има самостоятелен вход от север. Към втория и третия етаж има самостоятелен вход и стълбищна клетка от изток. За общинския имот е изготвен Акт №3944/28.10.2002 г. за частна общинска собственост.

След заявен инвеститорски интерес, с Решение №970/24.04.2014 г. на Общински съвет – Русе е открита процедура за приватизация на горепосочения общински имот. В изпълнение на Решение №1049/19.06.2014 г. на Общински съвет – Русе е обявена продажба на бившата поликлиника чрез търг с явно наддаване при начална тръжна цена от 270 000 лева без ДДС. За обявените дати 08.08.2014 г. и 02.09.2014 г. няма закупена тръжна документация и търг не е проведен.

Поради липса на инвеститорски интерес, през 2024 г. обектът не е предлаган за продажба.

* 1. Сграда с идентификатор 63427.4.1713.2 по кадастралната карта и кадастралните регистри на град Русе, със застроена площ 78 кв. м., на един етаж, с предназначение: сграда за търговия, с адрес: ул. „Кръстец“ №81, гр. Русе, предмет на Акт №5335/14.02.2008 г. за частна общинска собственост. Сградата е масивна търговска сграда и представлява бивша сладкарница „Бор“ в кв. Дружба II-„Селеметя“. Сградата е разположена в поземлен имот с идентификатор 63427.4.1713.

Във връзка със заявен инвеститорски интерес, в изпълнение на Решение №345/25.09.2024 г. на Общински съвет – Русе е обявена продажба на описания по-горе имот чрез публичен търг с явно наддаване при начална тръжна цена 58 800 лева, стъпка на наддаване 5 000 лева и депозит за участие 5 000 лева. За определените дати 13.11.2024 г. и 06.12.2024 г. няма закупени тръжни документи и търг не е проведен.

* 1. Сграда с идентификатор 63427.2.2044.3 по кадастралната карта и кадастралните регистри на град Русе, със застроена площ 73 кв. м., на един етаж, с предназначение: друг вид сграда за обитаване, с адрес: бул. „Цар Освободител“ №64, гр. Русе, предмет на Акт №7551/12.10.2015 г. за частна общинска собственост. Сградата е разположена в поземлен имот с идентификатор 63427.2.2044.

Поради липса на инвеститорски интерес, през 2024 г. обектът не е предлаган за продажба.

* 1. Самостоятелен обект в сграда с идентификатор 63427.7.108.3.145 по кадастралната карта и кадастралните регистри на град Русе, с адрес: гр. Русе, бул. „Липник“ №52, вх. 3, ет. 0, с предназначение: за търговска дейност, брой нива на обекта: 1, с площ 30,97 кв. м., с прилежащи части: 0,319% идеални части от общите части на сградата, предмет на Акт №8730/09.11.2018 г. за частна общинска собственост.

В изпълнение на Решение №500/20.05.2021 г. на Общински съвет – Русе е обявен публичен търг с явно наддаване за продажба на общинския имот при начална тръжна цена 25 600 лева, стъпка на наддаване 2 000 лева и депозит за участие 2 000 лева. Въпреки заявения инвеститорски интерес за обявените дати 14.07.2021 г. и 06.08.2021 г. няма закупени тръжни документи и търг не е проведен.

Поради липса на инвеститорски интерес, през 2024 г. обектът не е предлаган за продажба.

* 1. Застроен поземлен имот №503.1725 с площ 2 035 кв. м., трайно предназначение: урбанизирана територия, начин на ползване: ниско застрояване (до 10 м.), представляващ урегулиран поземлен имот II-за изкупвателен пункт и фуражомелка в квартал 86 по регулационен и застроителен план на с. Червена вода, ведно с построената в него едноетажна масивна селскостопанска сграда №503.1725.1 със застроена площ 75 кв. м., с адрес: с. Червена вода, Община Русе, предмет на Акт №5410/13.05.2008 г. за частна общинска собственост.

След заявен инвеститорски интерес, с Решение №1043/13.09.2022 г. на Общински съвет – Русе е допълнен Годишния план за приватизация на общинска собственост през 2022 г. и е открита процедура за приватизация на описания по-горе имот.

В изпълнение на Решение №1103/17.11.2022 г. на Общински съвет – Русе е обявен публичен търг с явно наддаване за продажба на общинския имот при начална тръжна цена 71 729 лева, стъпка на наддаване 5 000 лева и депозит за участие 5 000 лева.

За обявените дати 12.01.2023 г. и 06.02.2023 г. не са подадени документи за участие и търг не е проведен, въпреки заявения инвеститорски интерес.

Поради липса на инвеститорски интерес, през 2024 г. обектът не е предлаган за продажба.

* 1. Самостоятелен обект в сграда с идентификатор 63427.2.1375.1.2 по кадастралната карта и кадастралните регистри на град Русе, представляващ фурна с помещение за продажба на закуски и склад към нея с обща застроена площ 86 кв. м., с предназначение: за търговска дейност, брой нива на обекта: 1, разположен в сграда с идентификатор 63427.2.1375.1 по кадастралната карта и кадастралните регистри на град Русе, с предназначение: сграда със смесено предназначение, с административен адрес: гр. Русе, ул. „Александровска“ №91, ет. 0, с прилежащи части: изба под фурната с площ 18 кв. м. и съответните ид. части от общите части на сградата, и функционално свързаната с него сграда с идентификатор 63427.2.1375.4 по Кадастралната карта и кадастралните регистри на град Русе, с предназначение: сграда за търговия, разположена на полуетаж и представляваща фактически баня и съблекалня на етажа над фурната с обща застроена площ 47 кв. м., предмет на Акт №6858/21.12.2012 г. за частна общинска собственост.

С Решение №1359/15.06.2023 г. на Общински съвет – Русе е допълнен Годишния план за приватизация през 2023 г. с точка 2.11 и е открита процедура за приватизация на общинския имот.

В изпълнение на Решение №1451/21.09.2023 г. на Общински съвет – Русе е обявена продажба чрез публичен търг с явно наддаване на общинския имот при начална тръжна цена 352 500 лева, стъпка на наддаване 10 000 лева и депозит за участие 30 000 лева.

За участие в тръжната процедура са подадени три предложения. Търгът е проведен на 09.01.2024 г. с допуснати двама участника. Участникът, спечелил публичния търг е определен за купувач с Решение №РД-01-98/15.01.2024 г. на Кмета на Община Русе с предложена тръжна цена от 362 500 лева.

На 20.02.2024 г. е сключен договор за приватизационна продажба с купувача Борис Георгиев Биринджиев. Предаването и приемането на имота е извършено на 23.02.2024 г., за което е изготвен и двустранно подписан предавателно-приемателен протокол.

1. **Приходи, реализирани от продажба на общинска собственост по реда на Закона за приватизация и следприватизационен контрол**

От Годишния план за приватизация на общинска собственост през 2024 г. е реализирана една приватизационна продажба и е сключен приватизационен договорна **стойност 362 500,00 лева,** за продажбата на:

- Самостоятелен обект в сграда с идентификатор 63427.2.1375.1.2 по кадастралната карта и кадастралните регистри на град Русе, представляващ фурна с помещение за продажба на закуски и склад към нея с обща застроена площ 86 кв. м., с предназначение: за търговска дейност, брой нива на обекта: 1, разположен в сграда с идентификатор 63427.2.1375.1 по кадастралната карта и кадастралните регистри на град Русе, с предназначение: сграда със смесено предназначение, с административен адрес: гр. Русе, ул. „Александровска“ №91, ет. 0, с прилежащи части: изба под фурната с площ 18 кв. м. и съответните ид. части от общите части на сградата, и функционално свързаната с него сграда с идентификатор 63427.2.1375.4 по Кадастралната карта и кадастралните регистри на град Русе, с предназначение: сграда за търговия, разположена на полуетаж и представляваща фактически баня и съблекалня на етажа над фурната с обща застроена площ 47 кв. м., предмет на Акт №6858/21.12.2012 г. за частна общинска собственост.

През 2024 г. в бюджета на Община Русе са постъпили приходи от продажба на общинска собственост по реда на Закона за приватизация и следприватизационен контрол **общо в размер на 456 260,00 лева**, от които 93 760,00 лева са от приватизационна продажба на сграда с идентификатор 63427.5.487.27 по Кадастралната карта и кадастралните регистри на град Русе, със застроена площ от 55 кв. м., с предназначение: сграда за търговия, брой етажи: 1, с адрес: гр. Русе, кв. „Родина 2“, ул. „Димчо Дебелянов“, предмет на Акт №10795/10.04.2023 г. за частна общинска собственост.

Публичният търг е проведен на 18.12.2023 г. при начална тръжна цена в размер на 39 760 лева. Участникът, спечелил публичния търг е определен за купувач с Решение №РД-01-4022/21.12.2023 г. на Кмета на Община Русе с предложена тръжна цена от 93 760 лева. На 08.02.2024 г. е сключен договор за приватизационна продажба с купувача „Европак рециклинг“ ЕООД, представлявано от управителя Златко Борисов Станчев. Предаването и приемането на имота е извършено на 13.02.2024 г., за което е изготвен и двустранно подписан предавателно-приемателен протокол.

1. **Дейност на Комисията по приватизация и следприватизационен контрол през 2024 г.**

През 2024 г. Комисията по приватизация и следприватизационен контрол (КПСК) като специализиран орган към Общинския съвет за организиране и контрол на приватизацията на общинска собственост в Русе е провела пет заседания.

На основание чл. 9, т. 2, т. 4, т. 5, т. 6, т. 7 и т. 8 от Наредбата за устройство и работа на органите за приватизация и следприватизационен контрол на Общински съвет – Русе, от КПСК през 2024 г. е изпълнено следното:

* приет е Отчет за изпълнение на Годишния план за приватизация на общинска собственост през 2024 г.;
* приет е проект на Годишен план за приватизация на общинска собственост през 2025 г.;
* разгледани и приети са приватизационна оценка и информационен меморандум на един общински обект за приватизация;
* дадени са становища по четири предложения за откриване на процедура за приватизация;
* одобрено е едно предложение за откриване на процедура за приватизация;
* одобрено е едно предложение за решение за приватизация на общински имот;
* одобрени са тръжни условия за един публичен търг за продажба на общински имот по реда на Закона за приватизация и следприватизационен контрол;
* определен е един участник за спечелил публичен търг за продажба на общински имот по реда на Закона за приватизация и следприватизационен контрол, и е предоставен един протокол на кмета за издаване на решение;
* разгледан, обсъден и одобрен е проект на Наредба за изменение на Наредба за устройство и работа на органите за приватизация и следприватизационен контрол на Общински съвет – Русе;
* разгледан, обсъден и одобрен е проект за актуализиране на Правила за организирането и воденето на публичен регистър за процеса на приватизация и следприватизационен контрол в Община Русе

1. **Следприватизационен контрол при приватизация на общинско участие в капитала на търговски дружества с над 50 на сто общинско участие в капитала**

Комисията по приватизация и следприватизационен контрол, на основание чл. 9, т. 18 от Наредбата за устройство и работа на органите за приватизация и следприватизационен контрол на Общински съвет – Русе е осъществила през 2024 г. следприватизационен контрол по изпълнението на приватизационен договор от 21.10.2014 г. за продажбата на дела на Община Русе, представляващ 100 на 100 от вписания капитал на „Диагностично-консултативен център – 2 – Русе“ ЕООД.

Купувачът Университетска болница за активно лечение „МЕДИКА РУСЕ“ ООД, представлявано от управителя д-р Ивелин Йоцов е представил доклад с вх. №30-2858-8#1/05.12.2024 г. относно изпълнение на задълженията по приватизационния договор, както следва:

* приватизираното дружество е длъжно да извършва най-малко три от лечебните дейности по смисъла на чл. 2, ал. 1 от Закона за лечебните заведения;
* недвижимото имущество на „Диагностично-консултативен център – 2 – Русе“ ЕООД запазва предназначението, което е имало към момента на обявяване на процедурата за приватизация за срок от 15 години;
* по договорите с наемателите в бившата общинска част от сградата да се осигурят за срок от 15 години наемни условия, не по-лоши от съществуващите към момента на обявяване на процедурата за приватизация.

След запознаване и обсъждане на доклада, КПСК констатира, че поетите задължения по приватизационен договор от 21.10.2014 г. за продажбата на дела на Община Русе, представляващ 100 на 100 от вписания капитал на „Диагностично-консултативен център – 2 – Русе“ ЕООД, се изпълняват от купувача УМБАЛ „МЕДИКА РУСЕ“ ООД, съобразно договорените условия.

**Приложение №2**

**ГОДИШЕН ПЛАН**

**за приватизация на общинска собственост през 2025 г.**

**(проект)**

**I. Приоритетни цели**

Основните цели, заложени в плана за приватизация на 2025 г., представляват продължение на планове и програми, приети през предходните периоди, в това число за:

- обстоен анализ на състоянието и пълноценното ползване на общинската собственост;

- освобождаване на общината от обекти със стопанско предназначение, които не се използват или използването им е недостатъчно ефективно;

- осигуряване на постъпления в общинския бюджет, които да бъдат използвани за инвестиционни цели.

Паричните постъпления от приватизацията на общинското участие в капитала на търговски дружества, на обособени части от имуществото на еднолични търговски дружества с общинско участие в капитала, както и общински нежилищни имоти, невключени в имуществото на общински търговски дружества, които се използват за стопански цели (магазини, ателиета, складове, сервизи, цехове и др.), както и незавършени обекти на строителство, невключени в имуществото на общински търговски дружества постъпват по бюджета на общината.

Получените приходи от приватизационна продажба, съгласно чл. 127, ал. 3 от Закона за публичните финанси се разходват единствено:

- за придобиване и основен ремонт на дълготрайни материални активи;

- за разходи, свързани с приватизационния процес;

- за погасяване на ползвани заеми за финансиране на проекти на социалната и техническа инфраструктура.

Приватизационният процес се осъществява на основание Закона за приватизация и следприватизационен контрол и подзаконовите нормативни актове, както и Наредбата за устройство и работа на органите за приватизация и следприватизационен контрол на Общински съвет – Русе, при спазване принципите на:

* осигуряване на прозрачна и икономически ефективна приватизация;
* равнопоставеност на всички участници.

**II. Годишен план за работа по приватизация на общинска собственост през 2025 г.**

В Годишния план за приватизация на общинска собственост през 2025 г. са включени акции, собственост на Община Русе в капитала на едно търговско дружество и девет общински нежилищни имоти, които се използват за стопански цели.

1. **Акции, собственост на Община Русе от търговски дружества**:
   1. Продажба на 560 броя налични акции, собственост на Община Русе, които представляват 25% от капитала на „АГРОПРОДУКТ” АД, ЕИК 117033066.

Очакваните приходи от продажба на общинското участие в капитала на търговското дружество ще се определят след откриване на процедура за приватизация и изготвяне на приватизационна оценка от лицензиран оценител.

1. **Общински нежилищни имоти, невключени в имуществото на търговски дружества, които се използват за стопански цели:**
   1. Застроен поземлен имот с идентификатор 63427.333.126 по кадастралната карта и кадастралните регистри на град Русе, в местност „Слатина”, Индустриален парк – Русе, с площ 17 225 кв. м., с трайно предназначение на територията: урбанизирана, начин на трайно ползване: за друг обществен обект, комплекс, заедно с изградените в него сгради: двуетажна масивна сграда с идентификатор 63427.333.126.1, със застроена площ 259 кв. м; масивна сграда с идентификатор 63427.333.126.2 (хангар, депо, гараж), със застроена площ 132 кв. м.; масивна сграда с идентификатор 63427.333.126.3 (хангар, депо, гараж), със застроена площ 490 кв. м. и масивна сграда с идентификатор 63427.333.126.4 (хангар, депо, гараж), със застроена площ 130 кв. м., предмет на Акт №6125/10.11.2009 г. за частна общинска собственост.

Очакваните приходи от продажба на имота ще се определят след откриване на процедура за приватизация и изготвянето на приватизационна оценка от лицензиран оценител.

* 1. Нежилищен имот, представляващ УПИ VІІ от кв. 60 по регулационния и застроителен план на с. Тетово, одобрен със Заповед №638/1965 г., с площ от 4 025 кв. м. и изградената в него масивна триетажна сграда със застроена площ от 630 кв. м., Имотът е с предназначение: за здравно заведение. Сградата на бившата поликлиника е построена съгласно строително разрешение №11/15.04.1978 г. и е въведена в експлоатация през 1980 г. Сградата е масивна триетажна, със сутерен със застроена площ 500 кв. м. и е с административно-обслужващо предназначение. Изградена е със стоманобетонови колони, пояси и плочи, и дървена покривна конструкция с покритие от керемиди. Стените са тухлени носещи с гладка мазилка отвътре и отвън. Дограмата е стара дървена. Към първия етаж има самостоятелен вход от север. Към втория и третия етаж има самостоятелен вход и стълбищна клетка от изток. За общинския имот е съставен Акт №3944/28.10.2002 г. за частна общинска собственост.

Очакваните приходи от продажба на имота ще се определят след откриване на процедура за приватизация и изготвяне на приватизационна оценка от лицензиран оценител.

* 1. Сграда с идентификатор 63427.4.1713.2 по кадастралната карта и кадастралните регистри на град Русе, със застроена площ 78 кв. м., на един етаж, с предназначение: сграда за търговия, с адрес: ул. „Кръстец“ №81, гр. Русе, предмет на Акт №5335/14.02.2008 г. за частна общинска собственост. Сградата е масивна търговска сграда и представлява бивша сладкарница „Бор“ в кв. Дружба II-„Селеметя“. Сградата е разположена в поземлен имот с идентификатор 63427.4.1713.

Очакваните приходи от продажба на имота са в размера на последно обявената начална тръжна цена – 58 800 лева.

* 1. Сграда с идентификатор 63427.2.2044.3 по кадастралната карта и кадастралните регистри на град Русе, със застроена площ 73 кв. м., на един етаж, с предназначение: друг вид сграда за обитаване, с адрес: бул. „Цар Освободител“ №64, гр. Русе, предмет на Акт №7551/12.10.2015 г. за частна общинска собственост. Сградата е разположена в поземлен имот с идентификатор 63427.2.2044.

Очакваните приходи от продажба на имота ще се определят след откриване на процедура за приватизация и изготвянето на приватизационна оценка от лицензиран оценител.

* 1. Самостоятелен обект в сграда с идентификатор 63427.7.108.3.145 по кадастралната карта и кадастралните регистри на град Русе, с адрес: гр. Русе, бул. „Липник“ №52, вх. 3, ет. 0, с предназначение: за търговска дейност, брой нива на обекта: 1, с площ 30,97 кв. м., с прилежащи части: 0,319% идеални части от общите части на сградата, предмет на Акт №8730/09.11.2018 г. за частна общинска собственост.

Очакваните приходи от продажба на имота ще се определят след откриване на процедура за приватизация и изготвянето на приватизационна оценка от лицензиран оценител.

* 1. Застроен поземлен имот №503.1725 с площ 2 035 кв. м., трайно предназначение: урбанизирана територия, начин на ползване: ниско застрояване (до 10 м.), представляващ урегулиран поземлен имот II-за изкупвателен пункт и фуражомелка в квартал 86 по регулационен и застроителен план на с. Червена вода, ведно с построената в него едноетажна масивна селскостопанска сграда №503.1725.1 със застроена площ 75 кв. м., с адрес: с. Червена вода, Община Русе, предмет на Акт №5410/13.05.2008 г. за частна общинска собственост.

Очакваните приходи от продажба на имота ще се определят след откриване на процедура за приватизация и изготвянето на приватизационна оценка от лицензиран оценител.

* 1. Самостоятелен обект в сграда с идентификатор 63427.1.137.2.9 по кадастралната карта и кадастралните регистри на град Русе, с адрес: гр. Русе, ул. „Плиска“ №83, ет. 0, с предназначение: за търговска дейност, брой нива на обекта: 1, с площ 160,20 кв. м., с прилежащи части: съответните ид. части от общите части на сградата, предмет на Акт №8531/28.11.2017 г. за частна общинска собственост.

Очакваните приходи от продажба на имота ще се определят след откриване на процедура за приватизация и изготвянето на приватизационна оценка от лицензиран оценител.

* 1. Сграда с идентификатор 63427.1.108.8 по кадастралната карта и кадастралните регистри на град Русе, с адрес: гр. Русе, ул. „Доростол“ №123, със застоена площ: 186 кв. м., брой етажи: 1 с предназначение: сграда за обществено хранене, предмет на Акт №8738/12.11.2018 г. за частна общинска собственост. Сградата е разположена в поземлен имот с идентификатор 63427.1.108.

Очакваните приходи от продажба на имота ще се определят след откриване на процедура за приватизация и изготвянето на приватизационна оценка от лицензиран оценител.

* 1. Сграда с идентификатор 66158.69.19.1 по кадастралната карта и кадастралните регистри на с. Семерджиево, Община Русе, със застроена площ 128 кв. м., едноетажна, масивна, с предназначение: селскостопанска сграда, предмет на Акт №11525/27.11.2024 г. за частна общинска собственост. Сградата е разположена в поземлен имот с идентификатор 66158.69.19.

Очакваните приходи от продажба на имота ще се определят след откриване на процедура за приватизация и изготвянето на приватизационна оценка от лицензиран оценител.

**III. Следприватизационен контрол при приватизация на общинско участие в капитала на търговски дружества с над 50 на сто общинско участие в капитала**

1. Следприватизационен контрол по изпълнението на приватизационен договор от 21.10.2014 г. за продажбата на дела на Община Русе, представляващ 100 на 100 от вписания капитал на „Диагностично-консултативен център – 2 – Русе“ ЕООД.

След приемането на Годишния план за приватизация на общинска собственост през 2025 г. от Общински съвет – Русе, същият публично се оповестява.

Годишният план за приватизация може по всяко време да бъде допълван и актуализиран с оглед инвеститорския интерес и постигане на оптимални резултати от провеждането на приватизационния процес.

Годишният план за приватизация на общинска собственост през 2025 г. действа до приемането на плана за следващата година.

Съгласно чл. 6, ал. 3 от Закона за приватизация и следприватизационен контрол, приемането на плана не е условие за вземане на решение и за действителността на сключените приватизационни сделки.

За всяка конкретна процедура, свързана с приватизация на обекти, общинска собственост се внася отделно предложение, след становище на Комисията по приватизация и следприватизационен контрол.